text: 8 (Leyi Mateu 6:25). Jesusqa musyarqanmi discïpulunkunaqa mikïpaq y röpapaq yarpachakïkäyanqanta. Tsëmi Jirkapita Yachatsikunqanchö, "ama yarpacachäyëtsu" nirqan. Tsënö nirqa, imanir mana yarpachakuyänampaq kaqtam entienditsita munarqan. Wanëkäyanqan precisaptimpis, musyarqanmi tsëkunallaman alläpa yarpachakurqa mas precisaq kaqta qonqariyänampaq kaqta. Alläpa kuyarninmi chusku kutipa nirqan tsëkunallaman alläpa yarpachakuyanqanqa mana alli kanqanta (Mateu 6:27, 28, 31, 34).